चिन्तामणि ने घोर भत्र्सना करके कहा- ‘अरे आज तेरे पिता का श्राद्ध था, परन्तु एक हाड़-मांस की पुतली पर तू इतना आसक्त हो गया कि अपने सारे धर्म-कर्म को तिलांजलि देकर इस डरावनी रात में मुर्दे और साँप की सहायता से यहाँ आ पहुँचा। जिसे आज तू सुन्दर समझकर इस तरह पागल हो रहा है, उसका भी एक दिन वही हाल होने वाला है, जैसा कि यह सड़ा हुआ मुर्दा। अरे! यदि तू इसी प्रकार उस मनमोहन श्यामसुन्दर से मिलने के लिए यों छटपटाकर दौड़ता तो अब तक उनको पाकर तू अवश्य ही कृतार्थ हो चुका होता।